Present de subchuntivo en francés

O **present de subchuntivo en francés** indica deseyo, sentimiento, suposición, obligación, prohibición u mandato en oracions simples. As terminacions son *-e*, *-es*, *-e*, *-ions*, *-iez*, *-ent*, que de fueras d'as de primera y segunda persona plural coinciden con as d'o present d'indicativo.

## Primera conchugación
As formas d'o present de subchuntivo son:

A primera conchugación presenta pocos verbos irregulars. As irregularidaz ortograficas afectan a los verbos acabaus en *-yer*, *-eler*, *-eter*, os que tienen una *e* sin accento u con accento (-é-) antes d'a zaguera consonant d'o suyo radical, y os que tienen una -é- en a zaguera parola d'o suyo radical.

Os verbos acabaus en *-uyer* y *-oyer* cambian a -y- por una -i- en cualques personas. A mes gran part d'os verbos en *-oyer* tienen esta terminación como francés y equivalen a los verbos frecuentativos en *[[Verbos remataus en -iar (frecuentativos)|-iar]]* de l'aragonés, de fueras de verbos como *employer*, (*emplegar* en aragonés, derivau de *IMPLICARE*). Tampoco en ye o caso d'o verbo *envoyer*  *voie*), y presenta irregularidaz mes grans en atros tiempos.

Os verbos acabaus en *-ayer* tienen un present a on que ye opcional escribir *-i-* y *-y-* en cualques personas. Son verbos que en aragonés acaban en *-gar* (*payer*) u en *-yar* (*essayer*):

Os verbos acabaus en *-ier* como *étudier* ("estudiar") tienen secuencias en *-iions* y *-iiez* en as personas plurals primera y segunda:

Os verbos que tienen una -é- antes d'a zaguera consonant d'o radical son verbos acabaus en *-érer* (*espérer*, *libérer*, etcetera), y uns cuantos verbos acabaus en *éder* (*céder*, *posséder*, etcetera), y *-éter* (*répéter*, *compléter*, etcetera). A *-é-* esdeviene *-è-* antes de *-e* muda:
 

O mesmo esdeviene en os verbos que tienen una -e- sin accento grafico antes d'a zaguera consonant d'o radical. A *-e-* esdeviene *-è-* antes de *-e* muda y permaneixe igual en as personas plurals primera y segunda:

Bi ha dos modelos de verbos remataus en *-eler*. Os verbos que tienen esta terminacion como sufixo verbal y os verbos *celer*, *ciseler*, *congeler*, *déceler*, *démanteler*, *écarteler*, *modeler* y *peler* no doblan a -l- debant d'una silaba que contienga una *e* muda, y cambian a *-e-* muda d'a penultima silaba d'o infinitivo por una *-è-* ubierta. Os verbos que siguen o modelo d**appeler'' son ''épeler'' y ''rappeler''.





Tamién bi ha dos modelos de verbos acabaus en ''-eter''. Son verbos que doblan a consonant ''jeter'' (latín ''JACTARE''), y ''étiqueter''. Son verbos que no doblan a consonant: ''acheter'', ''racheter'', ''chocheter'', ''fureter'' y ''haleter''. Beluns d'estos zaguer presentan o [[sufixos verbals en francés|sufixo verbal]] ''-eter''. Naturalment no doblan a consonant os verbos ''compléter'' y ''inquiéter'', que siguen o modelo de ''espérer''.







== Segunda conchugación ==
Os verbos acabaus en ''-ir'' d'a [[segunda conchugación en francés|segunda conchugación]] presentan un [[infixos en francés|infixo]] verbal [[conchugacions incoativas en francés|incoativo]] ''-iss-'', equivalent a lo infixo ''-eixc-'' d'as [[conchugacions incoativas en aragonés]].



== Irregularidaz ==
O present de subchuntivo se fa con a radiz d'a tercera persona d'o plural d'o [[present d'indicativo en francés|present d'indicativo]]. En o caso d'os verbos irregulars a radiz d'o present de subchuntivo coincide con a d'a tercera persona en plural d'o present d'indicativo, de fueras d'un verbos a on que as formas de primera y segunda persona d'o plural se fan con a respectiva radiz d'estas formas.





O feito que se prenga a mesma radiz que a tercera persona plural d'o present d'indicativo fa que en a segunda conchugación d'o francés en ''-ir'', (heredera d'os [[Conchugación incoativa en latín vulgar|verbos incoativos]] latinos y con a forma ''ils finissent'' en present d'indicativo), bi haiga un infixo incoativo -iss- en tot o present de subchuntivo: ''je finisse'', ''tu finisses'', etcetera, o que constituye una regularidat.

Son subchuntivos irregulars os d'o verbo ''être'' (''je sois''), o verbo ''avoir'' (''j'aie''), o verbo ''aller'' (''j'aille''), o verbo ''faire'' (''je fasse''), o verbo ''savoir'' (''je sache''), o verbo ''vouloir'' (''je veuille''), y o verbo ''pouvoir'' (''je puisse'').

== Usos ==
En francés o subchuntivo se fa servir pa expresar obligación, voluntad, necesidat, deseyo, espera, preferencia, dubda u sentimiento:
*[[Preferencia]], [[deseyo]], [[necesidat]], [[voluntat]] (seguindo a verbos como ''vouloir'', ''demander'', ''souhaiter'', ''préferer''): 
**''Je voudrais qu'il **fasse** beau demain''. 
*[[Sentimiento]] (seguindo a verbos como ''aimer'', ''être heureux'', ''avoir peur''): 
**''Je suis heureux qu'il **vienne***.
*[[Dubda]] (seguindo a verbos como ''douter''): 
**''Je doute qu'il '''fasse''' beau demain''.

Una d'as estructuras mas comuns con o present de subchuntivo ye ''il faut que'' ("ye menester que", "cal que"), que indica una [[obligación]] personal a diferencia d'una obligación cheneral, que s'expresa con un [[infinitivo en francés|infinitivo]]:
*''Il faut que je '''mange''' tôt''.
*''Il faut manger pour vivre''.

A información que expresa o present de subchuntivo ye subchectiva. As oracions que presentan o subchuntivo dezaga de ''que'' son comparables a las oracions que presentan dezaga de ''que'' o [[Futuro simple d'indicativo en francés|futuro simple d'indicativo]], pero con a diferencia que a información ye pensada como obchectiva:
*''Je ne suis pas sûr qu'il '''réussisse*** - *Je suis sûr qu'il réussirá*.

## Referencias

## Bibliografía
*  *Gramática francesa*. Larousse Editorial, S.A, 2000.
*  Jesús Cantera y Eugenio de Vicente: *Gramática francesa*. Editorial Cátedra, S.A., 1999.
*  Jacky Girardet, Jean-Marie Cridlig: *Panorama Plus 1 Méthode de français*. Santillana-Clé International, 1996.
*  Jacqueline Picoche y Jean-Claude Rolland: *[[Dictionnaire étymologique du français]]*. Dictionnaires Le Robert, 2009. ISBN 2849024244, 9782849024249.
*  Ludivine Glaud, Yves Loiseau, Elise Merlet: *Grammaire essentielle du françáis. B1*. Les Éditions Didier, 2015.
*  Maïa Grégoire, Odile Thiévenaz: *Grammaire progressive du français*. Clé International, 2002.